טיילר אניס

**טיילר קמרון אניס מקינטייר** (באנגלית: **Tyler Cameron Ennis McIntyre**; נולד ב-24 באוגוסט 1994) הוא כדורסלן קנדי המשחק בעמדת הרכז בהפועל תל אביב.

## קריירה מקצועית
### פיניקס סאנס (2014–2015)
ב-26 ביוני 2014, נבחר אניס בבחירה ה-18 בדראפט ה-NBA 2014 על ידי פיניקס סאנס. מאוחר יותר, הוא הצטרף לליגת הקיץ של ה-NBA. ב-8 באוגוסט הוא חתם על חוזה הרוקי שלו עם הסאנס. הוא ערך את הופעת הבכורה שלו ב-NBA ב-29 באוקטובר מול לוס אנג'לס לייקרס, ורשם שתי נקודות, שלושה אסיסטים וחסימה אחת בניצחון 119–99.

### מילווקי באקס (2015–2016)
ב-19 בפברואר 2015, אניס הועבר בטרייד, יחד עם מיילס פלומלי, למילווקי באקס כחלק מעסקה של שלוש קבוצות בהשתתפות פילדלפיה 76'. כחלק מהעסקה, הבאקס קיבלו גם את מייקל קרטר-ויליאמס מפילדלפיה, בעוד שפיניקס קיבלה את ברנדון נייט וקנדל מרשל ממילווקי, ופילדלפיה קיבלה בחירה עתידית בסיבוב הראשון מפיניקס. למחרת, ערך את הופעת הבכורה שלו עבור הבאקס, הוא רשם ארבע נקודות ושני אסיסטים מהספסל בניצחון 89–81 על דנבר נאגטס.

ב-17 במרץ 2016, אניס רשם שיא קריירה של 13 נקודות וחמישה ריבאונדים בניצחון של הבאקס 96–86 על ממפיס גריזליס. תשעה ימים לאחר מכן, הוא רשם תשע נקודות ושיא קריירה של 12 אסיסטים בהפסד 115–91 לשארלוט הורנטס.

### יוסטון רוקטס (2016–2017)
ב-22 בספטמבר 2016, הועבר בטרייד ליוסטון רוקטס תמורת מייקל ביזלי.

### לוס אנג'לס לייקרס (2017–2018)
ב-23 בפברואר 2017, הועבר בטרייד, יחד עם זכויות הדראפט של בראד ניולי, ללוס אנג'לס לייקרס תמורת מרסלו הוארטס. ב-5 באפריל 2017, קלע שיא קריירה של 19 נקודות, ופתח בחמישייה במקום השחקן הפצוע ד'אנג'לו ראסל. הוא הוביל את הלייקרס לניצחון 102–95 על סן אנטוניו ספרס. ארבעה ימים לאחר מכן הוא שבר שיא חדש של 20 נקודות בניצחון 110–109 על מינסוטה טימברוולבס.

ב-26 ביולי 2017, חתם מחדש בלייקרס. ב-31 בדצמבר 2017, קלע 20 נקודות בהפסד 148–142 בהארכה מול יוסטון רוקטס. ב-8 באפריל 2018, הוא עשה שיא קריירה של 22 נקודות בהפסד 112–97 ליוטה ג'אז.

ב-28 ביוני 2018, שוחרר מהלייקרס.

### פנרבחצ'ה (2018–2019)
ב-19 ביולי 2018, חתם על חוזה לשנתיים עם המועדון הטורקי פנרבחצ'ה. בארבעת משחקיו הראשונים הוא רשם ממוצעים של 11.8 דקות ו-6.7 נקודות למשחק. במהלך משחק ב-21 באוקטובר 2018, עבר פציעה קשה בקרסול ופונה לבית החולים. ב-1 ביולי 2019, שוחרר מפנרחבצ'ה.

### ראפטורס 905 (2019–2020)
ממוזער|אניס בשנת 2020
ב-20 באוקטובר 2019, חתם בטורונטו ראפטורס, ובשל כך עבר לקבוצת ראפטורס 905 מליגת הפיתוח של ה-nba. ב-20 בנובמבר רשם דאבל-דאבל של 23 נקודות ו-12 אסיסטים מול מיין סלטיקס. ב-18 בינואר 2020, רשם 25 נקודות, 10 אסיסטים, שלושה ריבאונדים וחטיפה אחת בהפסד 103–106 ל-קליבלנד צ'ארג'. במהלך העונה רשם ממוצעים של 17.1 נקודות, 7.4 אסיסטים ו-5.4 ריבאונדים למשחק.

### טורק טלקום (2020–2022)
ב-23 ביולי 2020, חתם בטורק טלקום מליגת העל הטורקית. ב-22 בנובמבר אניס קרע את גיד אכילס והושבת לכל העונה.

### טופאש בורס (2022–2023)
ב-9 בינואר 2022, חתם ב-טופאש בורסה מליגת העל הטורקית.

### נאפולי באסקט (2023-2024)
ב-3 בספטמבר 2023, חתם ב-נאפולי באסקט מליגת העל האיטלקית
### הפועל תל אביב (2024)
ב-6 במאי 2024, חתם ב-הפועל תל אביב מליגת העל בכדורסל

### רייר ונציה (2024)

ב-18 ביוני 2024, חתם ב-רייר ונציה מליגת העל האיטלקית.

### הפועל תל אביב (2025)

לקראת עונת 2025 חתם ב-הפועל תל אביב מליגת העל בכדורסל

## קריירת נבחרות
ב-2012 אניס שיחק עם נבחרת קנדה באליפות אמריקה עד גיל 18, וזכה במדליית ארד. באליפות העולם עד גיל 19 ב-2013, הוביל את הטורניר בנקודות עם 20.9 נקודות למשחק.
## סטטיסטיקות הקריירה
### בעונה הסדירה של ה-NBA

### בפלייאוף

### ביורוליג

## קישורים חיצוניים

* [פרופיל, באתר [NBA|ליגת ה-NBA]]

## הערות שוליים

קטגוריה:ספורטאים זרים בישראל
קטגוריה:כדורסלני אוניברסיטת סירקיוז
קטגוריה:כדורסלני טורק טלקום
קטגוריה:כדורסלני ראפטורס 905
קטגוריה:כדורסלני פיניקס סאנס
קטגוריה:בחירות דראפט של פיניקס סאנס
קטגוריה:כדורסלני מילווקי באקס
קטגוריה:כדורסלני לוס אנג'לס לייקרס
קטגוריה:כדורסלני יוסטון רוקטס
קטגוריה:כדורסלני פנרבחצ'ה
קטגוריה:כדורסלני נאפולי באסקט
קטגוריה:כדורסלני הפועל תל אביב
קטגוריה:כדורסלני ונציה
קטגוריה:טורונטו: כדורסלנים
קטגוריה:כדורסלני בייקרספילד ג'אם
קטגוריה:קנדים שנולדו ב-1994